अवैध काॅलोनियों का सर्वे होने से बढ़ रहा आक्रोश
घरौंडाशहर में अवैध काॅलोनियों का सर्वे होने से लोगों में रोष बढ़ता जा रहा है। सरकार की ओर से अवैध काॅलोनियों का सर्वे कर रिपोर्ट प्रस्तुत किए जाने के आदेश जारी पहले ही हो चुके हैं। लोग कई वर्षों से काॅलोनियों के नियमित होने की राह देख रहे हैं, लेकिन नपा प्रशासन की ढीली व्यवस्था के कारण अवैध काॅलोनियों का नियमित होना सपना-सा बनकर रह गया है।
शहर की नसीब विहार, वीर राइस मील, रघुबीर विहार सहित करीब 15 अवैध काॅलोनियां है। इन 15 काॅलोनियों को नियमित करवाने के लिए कॉलोनीवासियों ने अब कमर कस ली है। कॉलोनीवासियों ने नपा प्रशासन को चेताया है कि अगर उनकी कालोनियों का सर्वे जल्द नहींं करवाया गया तो वे आंदोलन करने से भी पीछे नही हटेंगे।
मूलभूतसुविधाएं देने का प्रावधान किया था
ज्ञातरहे कि सरकार ने सितंबर-2013 में विधानसभा सेशन में हरियाणा मैनेजमेंट ऑफ सिविक एमीनिटीज एंड इन्फ्रास्ट्रक्चर डेफिसिट मुनिसिपल एरिया एक्ट पारित कर प्रदेशभर के विभिन्न शहरों में बसी अनियमित कॉलोनियों में शहर जैसी मूलभूत सुविधाएं मुहैया करवाने का प्रावधान किया था।
आदेशजारी हुए थे
इतनाही नहीं जनवरी-2014 से उन कॉलोनियों का सर्वे कर नियमित करने के निर्देश भी जारी कर दिए गए थे। सरकार के आदेशों को ध्यान में रखते हुए कई शहरों में सर्वे का काम पूरा होने पर घरौंडा की अनियमित कालोनियों में बसे लोगों में एक उम्मीद जागी थी कि अब उनकी काॅलोनियां भी जल्द ही नियमित हो जाएंगी, लेकिन नगरपालिका की लापरवाही के कारण का काम भी नहीं किया गया है, जिससे लोगों में रोष बढ़ता जा रहा है।
सर्वेके नाम पर खानापूर्ति
पूर्वपार्षद जयभगवान, सुरेश फौजी, मोहनलाल, गुरनाम सिंह, राजिंद्र कुमार, सुरेंद्र कुमार, जयनारायाण आदि का कहना है कि शहर की करीब 21 अवैध कालोनियां बिना सर्वे के बिजली, पानी, पार्क, सड़क, सीवरेज, पानी की निकासी जैसी मूलभूत सुविधाओं से तरस रही हैं, लेकिन नगरपालिका सर्वे के नाम पर खानापूर्ति कर रही है।
आदेशजारी नहीं हुए
नगरपालिकाघरौंडा के सचिव देवेंद्र नरवाल का कहना है कि अनियमित काॅलोनियों के सर्वे के लिए डीसी की ओर से कोई भी आदेश जारी नहीं हुए। उम्मीद है कि अगले सप्ताह तक आदेश जारी हो जाएंगे और काॅलोनियों के सर्वे का कार्य शुरू हो जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva